
	1.
	Starptautiskā līguma projekts latviešu valodā
Latvijas Republikas valdības un Ukrainas Ministru kabineta līgums par tehnisko un finansiālo sadarbību
	Iebildums
2.līguma projekta III panta 3. punktu papildināt ar skaidrojumu, kādi apstākļi var būt par pamatu preču reeksportēšanai un pārdošanai citām personām (kādus pakalpojumus, darbus plānots veikt muitas teritorijā). Minētajā punktā konkretizēt, uz kurieni, ar kādu nolūku plānots reeksportēt preci. Vai preces reeksports paredzēts uz Latvijas Republiku, vai atļauts arī uz citām valstīm.
Piedāvātā redakcija
-
	Daiga Poplavska (AM)

	2.
	Starptautiskā līguma projekts latviešu valodā
Latvijas Republikas valdības un Ukrainas Ministru kabineta līgums par tehnisko un finansiālo sadarbību
	Iebildums
Lūdzu precizēt līguma projekta preambulu, nosakot līguma tvērumu – civilā atbalsta sniegšana Ukrainai, tās atjaunošanā un stiprināšanā, svītrojot militārā atbalsta sniegšanu;
 
Piedāvātā redakcija
Izteikt preambulu šādā redakcijā:
"Latvijas Republikas valdība (turpmāk – "Latvijas puse") un Ukrainas Ministru kabinets (turpmāk – "Ukrainas puse"), turpmāk kopā saukti "Puses",
atkārtoti paužot viennozīmīgu nosodījumu Krievijas plaša mēroga militārajam iebrukumam Ukrainā un noziegumiem, ko Krievijas spēki pastrādājuši Ukrainā pret tās iedzīvotājiem un infrastruktūru,
nelokāmi atbalstot Ukrainas neatkarību, suverenitāti un teritoriālo integritāti tās starptautiski atzītajās robežās,
atzīstot Ukrainas Eiropas perspektīvu un saprotot, ka Ukrainai kā Eiropas Savienības kandidātvalstij ir jāīsteno būtiskas reformas, lai kļūtu par Eiropas Savienības dalībvalsti,
ņemot vērā ilgstošās un auglīgās abpusējās attiecības,
vēloties stiprināt attiecības un veicināt tehnisko un finansiālo sadarbību starp abām valstīm,
vēloties sadarboties, lai veicinātu ilgtspējīgu ekonomisko un sociālo attīstību un sekmētu demokrātiju un cilvēktiesības Ukrainā,
nodrošinot Latvijas puses apņemšanos turpināt sniegt atbalstu Ukrainai,
nodrošinot Latvijas iesaisti Ukrainas atjaunošanā un restaurēšanā,
ir vienojušās par turpmāko."
 
	Daiga Poplavska (AM)

	3.
	Starptautiskā līguma projekts latviešu valodā
Latvijas Republikas valdības un Ukrainas Ministru kabineta līgums par tehnisko un finansiālo sadarbību
	Priekšlikums
Precizēt līguma projekta I panta 2. punktu, nosakot, ka palīdzība sniedzama Ukrainas atjaunošanai un stiprināšanai.
Piedāvātā redakcija
Izteikt līguma I panta 2. punktu šādā redakcijā:
"Līgums attiecas uz visām tehniskās un/vai finansiālās palīdzības programmām/projektiem Ukrainai, ko pilnībā vai daļēji finansē Latvijas puse (turpmāk – programmas/projekti), saistībā ar palīdzības sniegšanu Ukrainas atjaunošanas un stiprināšanas procesā."
 
	Daiga Poplavska (AM)

	4.
	Starptautiskā līguma projekts latviešu valodā
Latvijas Republikas valdības un Ukrainas Ministru kabineta līgums par tehnisko un finansiālo sadarbību
	Priekšlikums
Precizēt līguma projekta 1. punktā minēto mērķi, nosakot, ka līguma mērķis ir noteikt kārtību, kādā puses nodrošina savstarpēju sadarbību un koordināciju, nolūkā atvieglot atbalsta programmu/projektu īstenošanu Ukrainas atjaunošanai, stiprināšanai.
Piedāvātā redakcija
Piedāvātā redakcija
1.lzteikt līguma projekta 1.pantu šādā redakcijā:
"Līguma mērķis ir noteikt tiesiski pamatotu kārtību, kādā puses nodrošina savstarpēju sadarbību un koordināciju, nolūkā atvieglot atbalsta programmu/projektu īstenošanu Ukrainas atjaunošanai, stiprināšanai.
 
	Daiga Poplavska (AM)



